Държавен вестник, бр. 86, 2012 г., стр. 21

БРОЙ  86	
Д Ъ Р Ж А В Е Н  В Е С Т Н И К 	
СТР.  21  
Г л а в а  ч е т и р и н а д е с е т а
ПЕРОНИ
Раздел I
Общи положения
Чл. 105. (1) Пероните се изграждат на 
места, където се осигуряват условия за сли­
зане и качване на пътници, извършване на 
товаро-разтоварни операции на карго и поща, 
както и за обслужване на ВС на безопасно 
разстояние от летищния трафик.
(2) Общата площ на перона осигурява дос­
татъчна пропускателна способност на движе­
нието на летището при неговата максимална 
разчетна интензивност.
Раздел II
Носимоспособност и наклони на перона
Чл. 106. (1) Всяка част на перона е необ­
ходимо да издържа натоварването, възниква­
що в резултат на движение на ВС, за чието 
обслужване е предназначен, като се отчита 
обстоятелството, че някои участъци от перона 
ще са с по-голяма интензивност на движение, 
като в резултат на по-бавното движение на 
ВС или тяхното спиране тези участъци ще 
бъдат подложени и на по-големи натоварвания, 
отколкото ПИК.
(2) Наклоните на перона, включващи и 
наклоните на лентата за рулиране (перонните 
ПР) на ВС до местостоянката, е необходимо 
да са такива, че да предотвратяват събиране 
на вода по повърхността, но да съответстват 
на допустимите за повърхностно отводняване 
на настилката изисквания.
(3) Максималният наклон на местостоян­
ката не може да превишава 1 на сто.
Раздел III
Минимални безопасни отстояния от мес­
тостоянките
Чл. 107. (1) Местостоянката се осигурява 
със следните минимални безопасни отстоя­
ния от използващото я ВС и разположените 
наблизо сгради, ВС на друга местостоянка 
или други обекти:
1. когато е посочена кодова буква А или 
В – 3 m;
2. когато е посочена кодова буква С – 4,5 m;
3. когато е посочена кодова буква D, Е 
или F – 7,5 m.
(2) На местостоянките на ВС, обърнати с 
носа към терминала, с кодова буква D, Е или 
F посочените безопасни разстояния по ал. 1 
могат да бъдат намалени:
1. между терминалната сграда, включваща 
подвижен ръкав за пътници, и носевата част 
на ВС;
2. над произволна част от местостоянката 
на ВС, осигурявана с водене по азимута с 
помощта на системите за визуално направ­
ляване за съединяването с ръкава.
(3) На перона се обособяват и служебни 
пътища, площадки за маневриране и паркиране 
на самолетообслужваща техника.
Г л а в а  п е т н а д е с е т а
ИЗОЛИРАНА МЕСТОСТОЯНКА 
Раздел I
Общи положения
Чл. 108. (1) На летището се определя изоли­
рана местостоянка или се уведомява доставчикът 
на аеронавигационно обслужване за този участък 
или участъци, подходящи за местостоянка за 
ВС, за който е известно или се предполага, че 
може да е обект на незаконна намеса, или което 
по други причини е необходимо да се изолира 
и изключи от нормалната работа на летището.
(2) Изолираната местостоянка на ВС по ал. 1 
се определя максимално отдалечена и не по-
близо от 100 m от други местостоянки, здания 
или обществени места и т. н. 
(3) Местостоянката по ал. 1 не може да 
се разполага над подземни съоръжения, като 
газохранилища и складове за ГСМ и по въз­
можност – над подземни електро- или кому­
никационни кабели.
Г л а в а  ш е с т н а д е с е т а
ЗОНА ЗА ПРОТИВООБЛЕДЕНИТЕЛНА 
ОБРАБОТКА НА САМОЛЕТИ (ЗПОС)
Раздел I
Общи положения
Чл. 109. (1) На летища, където възникват 
условия за обледеняване, се обособява зона за 
противообледенителна обработка на самоле­
тите (ЗПОС).
(2) Зоната за противообледенителна обработ­
ка на ВС се обособява или на местостоянката 
за ВС, или на обособени отдалечени площадки 
покрай изходни ПР, водещи към ПИК.
(3) На площадката, обособена като ЗПОС, 
се изгражда дренажна система за събиране и 
безопасно неутрализиране на изтичащата се 
противообледенителна течност с оглед пред­
пазване от замърсяване на подземните води. 
(4) Дренажната система се проектира с оглед 
обема на обработка и не допуска смесване на 
противообледенителна течност с обикновените 
повърхностни води.
(5) Зоната за противообледенителна обра­
ботка на самолетите се избира в зависимост от 
времето за защитно действие на противообле­
денителната обработка и метеорологичните 
условия на летището.
Раздел II
Опазване на околната среда
Чл. 110. (1) При съществуващ риск изти­
чащата се противообледенителна течност при 
обработката на ВС да замърси подземните води 
и да повлияе на повърхностните характерис­
тики на триене на изкуствената настилка на 
площадката, обособена като ЗПОС, се изгражда 
дренажна система с цел събиране и безопасно 
неутрализиране на изтичащата се противо­
обледенителна течност с оглед предпазване от 
замърсяване на подземните води.